د ننګرهار والي شاه محمود میاخېل په مشرۍ د کرونا د خپرېدو د مخنیوي کمېټې غړو پرېکړه وکړه چې د افغانستان او پاکستان هېوادونو په تفاهم به د دروازې خلاصېدو سره سم هغه بند افغانان چې د تورخم له لارې افغانستان ته را داخلیږي تر شلو ورځو پورې په یاد ښارګوټي کې قرنطین کیږي۔

شاه محمود میاخېل وايي، هغه افغانان چې په تورخم ښارګوټي کې قرنطین کیږي ټولو ته به لازمه رسېدنه وشي۔

اوس مهال په افغانستان کې ټول ټال د کرونا ویروس مثبتې پیښې ١٤٥ ته رسیږي، چې ډېرې دغه پېښې په هرات ولایت کې چې له ایران سره پر ګډه پوله پروت دی او هره ورځ ورته په زرګونه افغان کډوال را اوړي ثبت شوي دي